A BIZOTTSÁG 962/2007/EK RENDELETE
(2007. augusztus 14.)
a 0206 29 91 KN-kód alá tartozó szarvasmarhafélék fagyasztott sovány dagadójára vonatkozóan behozatali vámkontingens megnyitásáról és kezeléséről szóló 996/97/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1) és különösen annak 32. cikke (1) bekezdésének első albekezdésére,
mivel:
(1)
A 996/97/EK bizottsági rendelet (2) a 0206 29 91 KN-kód alá tartozó szarvasmarhafélék fagyasztott sovány dagadójára vonatkozóan több éves időszakra behozatali vámkontingens megnyitásáról és kezeléséről rendelkezik.
(2)
Az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendelet (3) 8. cikkének első albekezdése megállapítja, hogy az importengedélyek a behozatali vámkontingens-időszak utolsó napját követően nem maradnak érvényben.
(3)
Annak érdekében, hogy a 996/97/EK rendelet rendelkezései összhangban álljanak az 1301/2006/EK rendelet rendelkezéseivel, a 996/97/EK rendeletet az 568/2006/EK rendelettel módosították, főként az importengedélyek érvényességi időszakára vonatkozó rendelkezés törlésével.
(4)
A marha- és borjúhús-ágazatbeli behozatali és kiviteli engedélyekre vonatkozó alkalmazási szabályokról, valamint a 2377/80/EGK rendelet hatályon kívül helyezéséről szóló, 1995. június 26-i 1445/95/EK bizottsági rendelet (4) 3. cikke megállapítja, hogy a behozatali engedélyek a kiadási időpontjuktól számított 90 napig érvényesek, ezért a 996/97/EK rendeletben indokolt egyértelműen megállapítani, hogy az engedélyek a behozatali vámkontingens-időszak végéig érvényben maradnak.
(5)
A 996/97/EK rendeletet ezért ennek megfelelően módosítani kell.
(6)
Annak biztosítása érdekében, hogy a 2007. július 1-jétől2008. június 30-ig tartó behozatali vámkontingens-időszakra kibocsátott behozatali engedélyek a vámkontingens-időszak végéig érvényesek maradjanak, meg kell állapítani, hogy a módosítás a 2007. július 1-jén kezdődő kontingensidőszaktól hatályos.
(7)
Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
A 996/97/EK rendelet 2. cikke a következő (3) bekezdéssel egészül ki:
„(3) Az 1445/95/EK rendelet 3. cikkétől eltérve a behozatali engedélyek a behozatali vámkontingens-időszak végéig érvényesek.”
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet a 2007. július 1-jétől kezdődő kontingensidőszakra vonatkozó behozatali engedélyekre kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. augusztus 14-én.